Държавен вестник, бр. 32, 2005 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  32
Член 6 (Защита на лицата, неспособни
 да дадат съгласието си)
1. Освен ако разпоредбите на чл. 17 и 20 не
предвиждат друго, върху лице, неспособно да даде
съгласието си, не може да бъде извършена интер-
венция, освен ако тя не е от пряка полза за него.
2. Когато според закона непълнолетно лице
е неспособно да даде съгласието си за дадена
интервенция, тя не може да бъде извършена без
разрешението на посочения от закона негов
представител, власт, лице или инстанция.
Мнението на непълнолетно лице се взема
предвид като фактор, чиято определяща сила
нараства с възрастта и степента на зрялост на
лицето.
3. Когато според закона пълнолетно лице
поради психически недъг, заболяване или дру-
га подобна причина е неспособно да даде съгла-
сието си за дадена интервенция, тя не може да
бъде извършена без разрешението на посоче-
ния от закона негов представител, власт, лице
или инстанция.
Заинтересованото лице трябва да участва в
рамките на възможното В процедурата по дава-
не на разрешение.
4. Представителят, властта, лицето или ин-
станцията по смисъла на параграфи 2 и 3 полу-
чават при същите условия информацията, ви-
зирана в чл. 5.
5. Разрешението, посочено в параграфи 2 и 3,
може да се оттегли по всяко време в интерес на
заинтересованото лице.
Член 7 (Защита на лица, страдащи
от психични разстройства)
Върху лице, страдащо от сериозно психично
разстройство, може да бъде извършена без не-
гово съгласие интервенция, целяща лечение на
съответното психично разстройство, само при
условие че отсъствието на такова лечение би
довело до сериозно увреждане на здравето и че
предвидените от закона защитни мерки включ-
ват процедури за наблюдение и контрол, както
и възможности за обжалване.
Член 8 (Интервенция по спешност)
Ако при спешна ситуация е невъзможно
получаването на нужното съгласие, се допуска
незабавно извършване на всяка неизбежна от
медицинска гледна точка интервенция в полза
на здравето на заинтересованото лице.
Член 9 (Предварително изразени желания)
Желанията във връзка с медицинска интер-
венция, предварително изразени от пациент,
неспособен в момента на интервенцията да из-
рази волята си, се вземат предвид.
Глава III. Личен живот и право
 на информация
Член 10 (Личен живот и право на
информация)
1. Всеки има право на неприкосновеност на
личния си живот по отношение на сведения,
свързани със здравето му.
2. Всеки има право да се запознае с устано-
вена информация, отнасяща се до неговото здра-
ве. Волята на лицето да не бъде информирано
трябва да бъде зачитана.
3. По изключение законът може да предви-
ди в интерес на пациента ограничения в упраж-
няването на правата, визирани в параграф 2.
Глава IV. Човешки геном
Член 11 (Недискриминация)
Всяка форма на дискриминация, основана
на генетичното наследство на индивида, е за-
бранена.
Член 12 (Диагностични генетични тестове)
Извършването на тестове за установяване
на генетично заболяване или позволяващи да
се определи лицето като носител на болесто-
творен ген или да се открие генетична пред-
разположеност или чувствителност към даде-
на болест е възможно само ако преследваната
цел е медицинска или научноизследователска
и при условие, че се осигури необходимият
генетичен съвет.
Член 13 (Интервенция върху човешкия геном)
Интервенция, целяща промени на човешкия
геном, може да бъде предприета единствено по
превантивни, диагностични или терапевтични
причини и само ако няма за цел модифициране
на генома на потомството.
Член 14 (Неопределяне на пола)
Използването на помощни медицински тех-
ники, свързани със създаването на потомст-
во, не се допуска за избор на пола на детето,
което ще се роди, освен с оглед предотвратя-
ването на сериозна наследствена болест, свър-
зана с пола.
Глава V. Научни изследвания
Член 15 (Общо правило)
Научните изследвания в областта на биоло-
гията и медицината се извършват свободно, при
условие, че са спазени разпоредбите на тази
Конвенция и другите юридически разпоредби в
защита на човека.
Член 16 (Защита на лицата, които се
подлагат на научни изследвания)
Нито едно научно изследване не може да бъде
извършено върху дадено лице, ако не са спазе-
ни едновременно следните условия:
1) не съществува алтернативен изследова-
телски метод със сравним резултат;
2) рисковете за лицето от извършените вър-
ху него научни изследвания не са несъразмер-
ни с потенциалната полза от научното из-
следване;
3) проектът за научните изследвания е ут-
върден от компетентната власт след извършва-
не на проучване от независими лица с оглед
определяне на неговата целесъобразност за
науката и оценяване на значимостта, на целта